TVO ลุ้นกำไร Q1 ฟื้นตัวแรง! 612 ลบ. ทั้งปีโตทะลุ  2.18 พันลบ. โบรกอัพเป้าใหม่ 33.50 บ.  
TVO ลุ้นกำไร Q1 ฟื้นตัวแรง! 612 ลบ. ทั้งปีโตทะลุ  2.18 พันลบ. รับราคาถั่วเหลืองยืนสูงปีนี้ โบรกอัพเป้าใหม่ 33.50 บาท  
TVO ลุ้นกำไร Q1 ฟื้นตัวแรง! 612 ลบ. ทั้งปีโตทะลุ  2.18 พันลบ. รับราคาถั่วเหลืองยืนสูงปีนี้ โบรกอัพเป้าใหม่ 33.50 บาท  
18 พ.ค. 2565

บล.เคทีบีเอสที ระบุในบทวิเคราะห์วันนี้ (28 เม.ย.2565) ว่า บริษัท น้ำมันพืชไทย จำกัด (มหาชน) หรือ TVO คงคำแนะนำ “ถือ” แต่ปรับราคาเป้าหมายขึ้นเป็น 33.50 จากการปรับประมาณการกำไรปี 2565 ขึ้น
โดยคาดว่าบริษัทจะรายงานกำไรสุทธิในไตรมาส 1/2565 อยู่ ที่ 612 ล้านบาท (ลดลง 31% เทียบช่วงเดียวกันของปีก่อน, โต516% เทียบไตรมาสก่อนหน้า) ลดลงเทียบช่วงเดียวกันของปีก่อน จากฐานสูง แต่กลับมาฟื้นตัวโดดเด่น เทียบไตรมาสก่อนหน้า จาก gross margin และรายได้ที่ดีขึ้นจากราคา ขายที่ดีขึ้น และในช่วงไตรมาส 4/2564 บริษัทได้รับผลกระทบจาก ASF และ maintenance shutdown
ทั้งนี้มองว่าราคาถั่วเหลืองจะยืนในระดับสูงตลอดทั้งปีจาก ปัญหาภัยแล้งในอเมริกาใต้ และสงครามยูเครน-รัสเซีย ปรับประมาณการกำไรสุทธิปี 2565 ขึ้น 8% อยู่ที่ 2,187 ล้านบาท (โต 6% เทียบช่วงเดียวกันของปีก่อน) และคง ประมาณการกำไรสุทธิปี 2566 อยู่ที่ 2,036 ล้านบาท (ลดลง 7% เทียบช่วงเดียวกันของปีก่อน) โดยปรับกำไรสุทธิปี  2565 ขึ้นจากการปรับรายได้และ gross margin ขึ้นจาก ราคาขายสินค้าที่สูงขึ้น ขณะที่มองว่าราคากากถั่วเหลืองและน้ำมันถั่วเหลือง ไม่น่าจะยืนในระดับสูงได้ในปี 2566 เทียบกับปี 2565 จึงมองว่าผลการดำเนินงานปี 2566 จะหดตัว
ด้านราคาหุ้นไม่เปลี่ยนแปลงในช่วง 6 เดือนที่ผ่านมา แม้ว่าราคาถั่วเหลืองจะปรับตัวสูงขึ้น เนื่องจากราคาหุ้นปัจจุบันค่อนข้างจะ fully value สำหรับแนวโน้มผลการดำเนินงานในปี 2565 แล้ว อย่างไรก็ตามยังคงคําแนะนํา “ถือ” เนื่องจากมองว่าผลการดำเนินงานของบริษัทไม่มีการเติบโตโดดเด่นในช่วง 1-2 ปีข้างหน้า และมีความเสี่ยงจากราคาขายเฉลี่ยของทั้งน้ำมันถั่วเหลืองและกากถั่วเหลืองที่มีโอกาสปรับลดลงจากที่อยู่ในระดับสูงใน ปัจจุบัน